Lav et referat af nedenstående tekst:

Tekst:
Sjovt har det ikke været, efteråret, hverken for AaB's spillere eller fans. Faktisk har det mest af alt været en deprimerende omgang nederlag og skuffelser, hvor det kun blev til én sejr i en sur stime på 10 kampe og en rutsjebanetur ned gennem tabellen i Superligaen. Men de seneste tre kampe er det, som om heldet er vendt for hele Nordjyllands hold, senest med tre tiltrængte point mod Lyngby. Med en sejr fredag aften over AC Horsen vil AaB ikke kun overhale den gule konkurrent, men også stryge forbi SønderjyskE og overvintre på en plads i slutspillet. AaB må dog undvære Rasmus Würtz og Jannik Pohl til aftenens kamp. Efter at have trukket et gult kort mod Lyngby sidder Würtz over med karantæne, og Pohl er sygdomsramt, skriver AaB på sin hjemmeside. Kampen mellem AaB og AC Horsens bliver fløjtet i gang klokken 18.

Referat:
AaB møder klokken 18 fredag AC Horsens i årets sidste kamp, og en sejr er afgørende for at overvintre komfortabelt i Superliga-tabellen.